ג'נו סילבה

ג'נו סילבה (באנגלית: Geno Silva; 20 בינואר 1948 - 9 במאי 2020) היה שחקן קולנוע וטלוויזיה מקסיקני. נודע בעיקר ממשחקו בסרט פני צלקת ב-1983.

קריירה
סילבה נולד במקסיקו. החל להופיע בסרט הבלאקספלויטיישן "Thomasine & Bushrod" מ-1974 בתור טאפי. 

ב-1979 שיחק במערבון וונדה נבאדה של פיטר פונדה. אותה שנה שיחק את מרטינדז בסרטו של סטיבן ספילברג 1941. 

ב-1983 שיחק בסרט המאפיה והפשע פני צלקת בתור המתנקש "גולגולת", שליחו של אלסנדרו סוזה.

ב-1996 שיחק בסדרתו של צ'אק נוריס ווקר בתור אל קויוט. בשנה שאחריה שיחק בפארק היורה: העולם האבוד של סטיבן ספילברג בתור הספן קרלוס. באותה שנה שיחק גם בסרט אמיסטאד של אותו במאי, בתור רויז.

בשנת 2001 שיחק במותחן של דייוויד לינץ' מלהולנד דרייב בתור מנהל מלון. לאחר שנתיים שיחק בסרט מילה של גבר של פ. גארי גריי בתור ממו לוצרו.

נפטר בלוס אנג'לס, קליפורניה ב-9 במאי 2020.

קישורים חיצוניים

שחקני קולנוע וטלוויזיה אמריקאים
אמריקאים ממוצא מקסיקני
ילידי 1948
אמריקאים שנפטרו ב-2020